דלתא שלוש

דלתא שלוש (באנגלית: Deltathree Inc) היא חברה אמריקאית-ישראלית המספקת שירותי טלפוניית IP. החברה הייתה מהראשונות בעולם שהציעה שירות טלפוניה דרך האינטרנט, והוזלה של עלות שיחות בינלאומיות ביותר מ-90 אחוז. החברה הוקמה ביוני 1996 על ידי אלי וורטמן וג'ייקוב דיווידסון (יעקב נר דוד), במטרה לפתח שירות שיחות בינלאומי מבוסס אינטרנט בעלות נמוכה, בטכנולוגיית VoIP, ופתרון "PC to Phone", תוך שימוש בטכנולוגיה שפותחה על ידי חברת ווקלטק הישראלית. ביוני 1997 חברת RSL Communications, חברת תקשורת שהייתה בבעלות רון לאודר, רכשה 51% ממניות החברה תמורת 5 מיליון דולר. באפריל 1998, נרכשה יתרת המניות תמורת 15 מיליון דולר. RSL הייתה גם ללקוחה המרכזית של החברה באותה עת. באוקטובר 1999 חברת Yahoo! השקיעה כ-2 מיליון דולר ברכישת כאחוז ממניות החברה, שהתשלום תמורת המניות בוצע בזכויות פרסום שהעניקה באתריה ל"דלתא שלוש". אחר כך גם חתמה על הסכם שיווק, במסגרתו שולבו מוצרי טלפוניית האינטרנט של "דלתא שלוש" בדפי מדריך הטלפונים באתר Yahoo, במטרה שמשתמשים יכלו לבצע שיחות טלפון דרך רשת האינטרנט בקלות. הסכם דומה חתמה גם עם חברת המדיה CNET, לה הוקצו 4% מהמניות תמורת 11 מיליון דולר, ועם מספר חברות מדיה נוספות. בנובמבר 1999 ביצעה החברה הנפקה ראשונה לציבור של מניות בבורסת נאסד"ק, וגייסה 90 מיליון דולר לפי שווי שוק של 450 מיליון דולר. אחר כך בית ההשקעות ליהמן ברדרס, ששימש כחתם המוביל בהנפקה, מימש אופציה של 'גרין שו' זכות להקצאת ניירות ערך נוספים מהחברה, במחיר ההנפקה כך שהיקף הגיוס גדל לכ-96 מיליון דולר. בתחילת שנת 2000, בשיא בועת הדוט-קום, שער המנייה יותר מהכפיל את עצמו ובפברואר 2000 רשמה המניה שיא של 60 דולר, שהעניק לחברה לזמן קצר שווי של יותר ממיליארד וחצי דולר. זאת גם בעקבות המלצת 'קנייה חזקה' של בתי ההשקעות. אולם תוך שנה צנחה המניה בשיעור של 98%, למחיר של כ-1.5 דולר וחברת האם RSL פשטה את הרגל. בנוסף משקיעים בארצות הברית הגישו תובענה ייצוגית נגד החברה ומנהליה. אלי וורטמן כיהן כמנכ"ל מאז הקמת החברה ועד למאי 1999, אז מונה עמוס סלע לתפקיד. במרץ 2000 מונה נועם ברדין לתפקיד נשיא ומנכ'ל החברה. במרץ 2002 עבר ברדין לכהן כיושב ראש החברה, תפקיד אותה מילא עד 2007 במקומו מונה שימי צימלס למנכ"ל. ממייסדי החברה וורטמן ודיווידסון עזבו במהלך שנת 2000 וייסדו את חברת NomadIQ, שנמכרה לאחר זמן קצר, והשקיעו בחברת Ambient, שפיתחה פתרון חיבור לאינטרנט באמצעות רשת החשמל. בנובמבר 2001 עזבו עוד שניים ממייסדי החברה המקוריים, דימיטרי גורושנסיק וסופיה בבקובה שפיתחו את הטכנולוגיה שלה, כדי להקים חברה חדשה, קרוסאופטיקס (CrossOptix), שפיתחה פתרונות תקשורת אופטיים; נועם ברדין שהיה מנכ"ל עזב ב-2007, ובהמשך הפך למנכ"ל אפליקציית הניווט הפופולרית Waze. החברה סיימה את הרבעון הראשון של 2001 עם הכנסות של 6 מיליון דולר והפסד של 8 מיליון דולר, ושווי השוק של החברה בבורסה ירד מתחת לשווי ההון העצמי שלה. ביולי 2001 מכרה חברת RSL את השליטה בחברה לאיש העסקים יצחק תשובה במחיר של 80 סנט למניה תמורת כ-16 מיליון דולר. אולם תחילה מחיר המניה המשיך לרדת והיא הייתה בסכנת מחיקה מהמסחר בנאסד"ק. בסוף 2001 החלה התאוששת בעסקי החברה, היא חתמה על הסכם עם חברת מיקרוסופט לשילוב פתרונות טלפוניית ה-IP שלה במערכת ההפעלה Windows XP וב-MSN Messenger, כדי לאפשר למשתמשים שיחות טלפון מהמחשב האישי שלהם. בנוסף הייתה בין החברות הראשונות בעולם ליישום שירות טלפוניה בפרוטוקול התקשורת SIP, שנכנס באותה עת לשימוש. במרץ 2002 אף זכתה החברה בפרס חברת השנה בתחום העברת הקול בטכנולוגיית IP של חברת המחקר פרוסט אנד סאליבן. בעקבות ההתאוששות בעסקי החברה, מחיר המנייה עלה ויצחק תשובה הצליח לממש את השקעתו במניות החברה ברווח ניכר, של כ-80 מיליון שקל. החלה משנת 2006 הכנסות החברה שוב החלו לרדת, בנוסף היא התקשתה לייצור רווחים משמעותיים במשך השנים שרפה את קופת המזומנים שנותרה מגיוס ההון שלה ב-1999. בפברואר 2007 רכשה אחת ממתחרותיה, חברת Go2Call האמריקאית, אך הכנסות החברה המשיכו לרדת. מניות החברה נמחקו על ידי נאסד"ק, במרץ 2008, לאחר שנפלו מתחת ל-1 דולר, ומניית החברה עברה להיסחר דרך ה-OTC Bulletin Board (רשימת "הפינק שיטס"), מערכת מסחר למניות שלא עומדות בתנאי הנאסד"ק. באפריל 2008 פיטרה שליש מעובדיה בסוף הרבעון השלישי נותרו לחברה מזומן ושווי מזומן בסך 1.8 מיליון דולר בלבד ויצחק תשובה מכר את יתרת החזקתו (36%) תמורת 358 אלף דולר. בפברואר 2009 הודיעה החברה כי מכרה את רוב המניות (54.3%) לחברת D4 Holdings האוסטרלית תמורת 1.17 מיליון דולר במזומן. מרכז המחקר והפיתוח והמרכז התפעולי של החברה היה ממוקם בגן הטכנולוגי מלחה בירושלים ופעל תחת חברת בת בשם "דלתא שלוש ישראל בע"מ". החברה הציעה את שירותיה לשוק הביתי ולעסקים הקטנים, וגם הציעה פתרון של 'תווית לבנה' לארגונים (כלומר ניהול שירות הטלפוניה עבורם במיקור חוץ). בסיס הלקוחות שלה סווג לשלושה תחומים: שירות ישיר למשתמשי קצה, שירות דרך משווקים ופתרונות אירוח: השירות הישיר למשתמשי קצה שווק בשם iConnectHere ללקוחות פרטיים ועסקים קטנים באמצעות תוכנה הזמינה להורדה. הוא עבד בצורה דומה לתוכנת סקייפ (אף על פי שהושק שנתיים קודם). המשתמשים יכולו גם להשתמש בטלפון סטנדרטי משלהם עם השירות, באמצעות התקן חמורה של שותפים עסקיים. החברה לדוגמה יצרה הסכם שותפות עם חברת פנסוניק היפנית, לשיווק של מכשיר טלפון ביתי המתחבר הן לרשת הטלפון והן לרשת האינטרנט, בו המשתמש היה יכול לחייג באמצעות האינטרנט על בסיס הרשת של דלתא שלוש. השירות למשווקים, שכוללו בדרך כלל חנויות אינטרנט קפה ושרותי טלפון, שהציעו שיחות בינלאומיות בעלות נמוכה ללקוחות שלהם, דרך הרשת של דלתא שלוש. פתרונות אירוח הוצעו לארגונים גדולים וכללו את התשתית להקמת רשת טלפוניה על בסיס הרשת של דלתא שלוש, אך אפשרה להם שליטה מלאה על החיוב, שירות הלקוחות והתמחור. אתר האינטרנט הרשמי של דלתא שלוש אליאב אללוף, ‏"דלתא 3 תהיה סיפור דומה ל-NET2PHONE שהמריאה לשווי שוק של 3 מיליארד דולר", באתר גלובס, 30 בספטמבר 1999 עידו אלון, העסקה הכי טובה של תשובה מאז דלק, באתר הארץ, 18 בינואר 2005 אליאב אללוף, ‏לאודר ופישר ממשיכים להנפיק ולהפסיד, באתר גלובס, 15 בספטמבר 1999 עידו אלון, שוק הטלפוניה באינטרנט נשמע יותר טוב, באתר הארץ, 2 ביוני 2004 סוכנויות הידיעות, רון לאודר הגדיל את אחזקותיו בחברת RSL תקשורת, באתר TheMarker‏, 18 באוגוסט 2000 הדס גייפמן, ‏סוף הרפתקת התקשורת של רון לאודר, באתר גלובס, 24 בדצמבר 2000 מרי שגיא, כתבת גלובס בניו יורק, ‏חברת התקשורת של לאודר השקיעה בסטארט-אפ הישראלי דלתא-3, באתר גלובס, 25 ביוני 1997 אליאב אללוף, ‏דלתא 3 מקבוצת לאודר גייסה 90 מיליון דולר לפי שווי של 450 מיליון ד', באתר גלובס, 24 בנובמבר 1999 ידיעות אחרונות, ‏יאהו נכנסה לשותפות ב"דלתא-3" הישראלית, באתר גלובס, 24 באוקטובר 1999 A-Online, דלתא 3 חתמה על הסכם שיווק גלובלי עם יאהו, באתר TheMarker‏, 14 בדצמבר 1999 A-Online, דלתא 3: מרחיבה את שיתוף הפעולה עם חברת CNET, באתר TheMarker‏, 7 בדצמבר 1999 A-Online, דלתא 3 תספק שירותי טלפוניה באינטרנט לאתר המסחר האלקטרוני של אייסר אמריקה, באתר TheMarker‏, 23 בדצמבר 1999 A-Online, Xoom.com בחרה בדלתא 3.קום לספק טלפוניה דרך האינטרנט, באתר TheMarker‏, 27 באוגוסט 1999 A-Online, דלתא 3 תשמש כיועץ בלעדי ל-CBS; אראסאל מזנקת ב- % 8, באתר TheMarker‏, 1 בספטמבר 1999 A-Online, דלתא 3 גייסה 90 מיליון דולר בנאסד'ק לפי 15 דולר למניה, באתר TheMarker‏, 23 בנובמבר 1999 A-Online, דלתא 3: החתמים בהנפקה מימשו את אופציית הגרין שו, באתר TheMarker‏, 1 בדצמבר 1999 נתן ליפסון, תשובה רכש את דלתא 3 מ-RSL של לאודר, באתר TheMarker‏, 1 ביולי 2001 A-Online, דלתא 3: פייפר ג'פרי פותח הסיקור למניה בהמלצת 'קנייה חזקה', באתר TheMarker‏, 20 בדצמבר 1999 A-Online, ליהמן בראדרס מתחיל לסקר את דלתא 3 בהמלצת קנייה, באתר TheMarker‏, 4 בינואר 2000 רוני שוקן, RSL של רונלד לאודר בדרך לפשיטת רגל: דחתה תשלומי ריבית על אג"ח זבל בשווי של 22 מיליון דולר, באתר TheMarker‏, 2 במרץ 2001 שלומי גולובינסקי, משקיעים בארה"ב הגישו תביעה ייצוגית נגד דלתא 3 ומנהליה, באתר TheMarker‏, 17 ביוני 2001 אפי לנדאו, ‏עמוס סלע מונה למנכ"ל דלתא 3 מקבוצת לאודר, באתר גלובס, 5 במאי 1999 A-Online, מניות דלתא 3 'צוללות' ב- % 34 עקב התפטרות נשיא ומנכ'ל החברה, באתר TheMarker‏, 24 במרץ 2000 בועז גילמור, ‏דלתא3 ממנה את נועם ברדין ליו"ר החברה, באתר גלובס, 21 במרץ 2002 בועז גילמור, ‏דלתא 3 ממנה את שימי צימלס למנכ"ל החברה, באתר גלובס, 17 ביוני 2002 צביקה פז, ‏אומניסקיי האמריקנית רוכשת את הסטארט-אפ הישראלי NomadIQ ב-26 מיליון דולר במניות, באתר גלובס, 4 בינואר 2001 נתן ליפסון, Ambient הישראלית גייסה 2 מיליון דולר מ-JDS במחיר הנמוך בכ-20% ממחירה בבורסה, באתר TheMarker‏, 25 ביולי 2000 פיתוח ישראלי: חיבור לאינטרנט באמצעות רשת החשמל, באתר גלובס, 10 בפברואר 1999 בעז בבאי, הסטארט אפ הישראלי CrossOptix השלים גיוס של 4 מיליון דולר; מייסד כרומטיס רפי גידרון הצטרף לדירקטוריון המייעץ, באתר TheMarker‏, 26 בנובמבר 2001 מתן מיטלמן, 2.2 מיליון משתמשים ב-Waze הישראלית; גייסה 25 מיליון דולר, באתר TheMarker‏, 9 בדצמבר 2010 רמי קפלן, דלתא3 בסכנת מחיקה מבורסת הנאסד"ק לאחר 30 ימים שמחיר מנייתה נמוך מדולר, באתר TheMarker‏, 3 באוגוסט 2001 צביקה פז, ‏דלתא 3 לקראת חתימת חוזה עם מיקרוסופט, באתר גלובס, 24 בספטמבר 2001 כתב גלובס, ‏דלתא3 זכתה בפרס חברת השנה של פרוסט אנד סאליבן, באתר גלובס, 20 במרץ 2002 גתית פנקס, אחרי 3 רבעונים רצופים של צמיחה דו ספרתית דלתא 3 תחזור לצמיחה מסורתית יותר – 5%-10% ברבעון, באתר TheMarker‏, 2 במאי 2004 יצחק תשובה מבקש למכור 20% ממניות דלתא 3 תמורת 11.6 מיליון דולר, באתר TheMarker‏, 13 באוקטובר 2003 טלי ציפורי, ‏תשובה ממשיך לממש דלתא 3: מכר מניות בכ-4 מיליון דולר, באתר גלובס, 8 בינואר 2004 טלי ציפורי, ‏האקזיט השקט של יצחק תשובה: הרוויח כ-80 מ' ש' ממכירת מניות בדלתא 3, באתר גלובס, 24 בפברואר 2004 עומרי כהן, נפילה של 24% בהכנסות דלתא שלוש ברבעון השני ל-7.4 מיליון דולר; המניה צונחת בתגובה ב-16.5%, באתר TheMarker‏, 2 באוגוסט 2007 הניו יורק טיימס, אחרי קריסה של 92% – דלתא 3 נמחקת מנאסד"ק, באתר TheMarker‏, 27 במרץ 2008 עומרי כהן, דלתא שלוש תפטר שליש מעובדיה; דרור גונן יחליף את שימי זימלס בתפקיד המנכ"ל, באתר TheMarker‏, 3 באפריל 2008 ניר צליק, נחשף הקונה שרכש מתשובה את השליטה בדלתא 3: אברהם זיו טל – העוסק בפיתוח עסקי בגילת לוויינים, באתר TheMarker‏, 23 בדצמבר 2008 Channel Partners, D4 Closes deltathree Takeover, Channel Futures, ‏12 בפברואר 2009 עידו אמין, ‏מילא בזק – iConnectHere מכה אפילו את המחירים של סקייפ, באתר גלובס, 15 בדצמבר 2004 דלתא 3 הישראלית ומדיה רינג טוק האמריקנית ישתפו פעולה במתן שירותי טלפוניה באמצעות האינטרנט, באתר גלובס, 30 במרץ 1999 עומרי כהן, דלתא 3 קוראת תיגר על סקייפ: משיקה עם פנסוניק טלפון דואלי לשיחות רגילות ולשיחות באינטרנט, באתר הארץ, 12 במרץ 2007 A-Online, דלתא 3 תספק שרותי טלפוניה ברשת לספקית התקשורת השניה בגודלה בסין, באתר TheMarker‏, 25 באפריל 2000 סוכנויות הידיעות, דלתא 3 תספק שירותי Voice over IP לחברת טלקום רוסית מובילה, באתר TheMarker‏, 13 בספטמבר 2000 עומרי כהן, דלתא 3 מטפסת ב-6.5%: תספק שירותים למנויים של SBC; השקת ה-VoIP בידי קומקאסט תומכת גם היא בעליות במניה, באתר TheMarker‏, 11 בינואר 2005